**องค์กรคุณธรรม**

1. **บทนำ**

 แผนแม่บทส่งเสริมคุณธรรมแห่งชาติ ฉบับที่ 1 (พ.ศ. 2559 - 2564) เป็นกลไกสำคัญ
ของภาครัฐในการขับเคลื่อนการส่งเสริมคุณธรรมสู่ประชาชนทุกกลุ่มเป้าหมายไม่ว่าจะเป็นกลุ่มเด็ก เยาวชน ประชาชน และข้าราชการ โดยทุกภาคส่วนสามารถนำไปใช้ในการพัฒนาคุณธรรมในองค์กร ชุมชนและสังคม
เพื่อสร้างให้สังคมไทยเป็นสังคมคุณธรรม อันจะส่งผลต่อความเจริญของสังคมและประเทศชาติ ให้ประเทศชาติมั่นคง
สงบสุขด้วยมิติทางศาสนา ให้ประชาชนมั่นคง เข้มแข็งด้วยหลักปรัชญาของเศรษฐกิจพอเพียง และวิถีวัฒนธรรมไทยอย่างยั่งยืน

 การส่งเสริมและพัฒนาองค์กรคุณธรรมเป็นกลไกหนึ่งที่คณะกรรมการส่งเสริมคุณธรรมแห่งชาติเห็นชอบให้ทุกภาคส่วนในสังคมไทยดำเนินการขับเคลื่อนทั่วประเทศ โดยมีอนุกรรมการส่งเสริมคุณธรรม
ระดับกระทรวงและระดับจังหวัดได้ดำเนินการขับเคลื่อนอยู่ในปัจจุบัน เพื่อให้องค์กรมีบทบาทและสามารถ
สร้างคนดีเพื่อสังคมดี ส่งเสริมให้คนในองค์กรมีทัศนคติ วิธีคิด และการประพฤติปฏิบัติที่สะท้อนการมีคุณธรรม จริยธรรม และค่านิยมที่ดีเหมาะกับสังคมไทยมากขึ้น และองค์กรมีคุณค่าและประสิทธิภาพ ประสิทธิผลในการดำเนินกิจการ เนื่องจากสมาชิกขององค์กรมีคุณธรรมมากขึ้น

**๒. คำนิยาม**

 องค์กรคุณธรรม คือ องค์กรหรือหน่วยงานที่ผู้นำและสมาชิกขององค์กรแสดงเจตนารมณ์
และมุ่งมั่นดำเนินการส่งเสริมคุณธรรมในองค์กร และเป็นองค์กรที่มีส่วนร่วมสร้างสังคมคุณธรรม โดยมีการบริหารจัดการองค์กรตามหลักคุณธรรม ธรรมาภิบาล หรือหลักการบริหารกิจการบ้านเมืองที่ดี ส่งเสริม สนับสนุน
ให้สมาชิกในองค์กรยึดมั่นคุณธรรมเป็นฐานในการดำเนินชีวิตและปฏิบัติงาน และมีส่วนร่วมรณรงค์
ส่งเสริมคุณธรรมให้กับประชาชน ชุมชน หรือเครือข่ายขององค์กรคุณธรรม

**3. ระดับและประเภทขององค์กรคุณธรรม**

**3.1 องค์กรคุณธรรมแบ่งออกเป็น ๓ ระดับ คือ**

 **3.1.1 ระดับที่ ๑ องค์กรส่งเสริมคุณธรรม** คือ องค์กรที่แสดงเจตนารมณ์จะพัฒนา
เป็นองค์กรคุณธรรม โดยมีการกำหนดเป้าหมายในการพัฒนาคุณธรรม มีแผนการดำเนินการพัฒนาองค์กรคุณธรรม มีการจัดกลไกผู้รับผิดชอบ มีการจัดกิจกรรมส่งเสริมคุณธรรม ซึ่งผลการดำเนินงานอาจเกิดขึ้นบางส่วน
แต่ผลการเปลี่ยนแปลงเชิงพฤติกรรมของคนหรือปัญหาเชิงคุณธรรมที่ลดลงอาจยังไม่เห็นผลชัดเจน

 **3.1.2 ระดับที่ ๒ องค์กรคุณธรรม** คือ องค์กรส่งเสริมคุณธรรมที่มีกระบวนการพัฒนาองค์กรคุณธรรม ที่ได้มาตรฐานขององค์กรส่งเสริมคุณธรรม และมีการจัดระบบภายในองค์กรที่เอื้อต่อการพัฒนาองค์กรคุณธรรม และมีการบริหารจัดการให้สามารถบรรลุตามเป้าหมายที่วางไว้ ทำให้เกิดการเปลี่ยนแปลง
เชิงพฤติกรรมของคนในองค์กร และส่งผลกระทบให้การทำความดีเพิ่มขึ้น ปัญหาเชิงคุณธรรมลดลง และมีแนวโน้มจะเกิดการพัฒนาที่ต่อเนื่อง เกิดความยั่งยืนได้

 **3.1.3 ระดับที่ ๓ องค์กรคุณธรรมต้นแบบ** คือ องค์กรคุณธรรมที่ดำเนินการประสบความสำเร็จ
ทั้งในกระบวนการพัฒนาและการเปลี่ยนแปลงพฤติกรรมของคนที่สะท้อนการมีคุณธรรม คนมีความสุข องค์กรมีคุณภาพและคุณธรรมเชิงประจักษ์ มีองค์ความรู้สามารถถ่ายทอดและเป็นแหล่งเรียนรู้ให้กับองค์กรต่าง ๆ ได้

 **3.2 ประเภทขององค์กร**

 สามารถแบ่งกลุ่มประเภทหน่วยงาน องค์กรตามลักษณะของกลไกประชารัฐ ดังนี้

 ๓.2.๑ กลุ่มองค์กรภาครัฐ เช่น ส่วนราชการ รัฐวิสาหกิจ องค์กรอิสระตามรัฐธรรมนูญ
องค์การมหาชน และองค์กรในกำกับของรัฐ เป็นต้น

 ๓.๒.2 กลุ่มองค์กรภาคธุรกิจ เอกชน เช่น บริษัท ห้างร้าน โรงงาน สถานประกอบการ ธนาคาร เป็นต้น

 ๓.2.๓ กลุ่มองค์กรภาคประชาสังคม เช่น สมาคม มูลนิธิ องค์กร พัฒนาเอกชนและ
องค์กรสาธารณประโยชน์ เป็นต้น

**4. หลักการส่งเสริม “องค์กรคุณธรรม” :**

4.1 **ระเบิดจากภายใน** : เกิดจากความมุ่งมั่นของผู้นำและสมาชิกในองค์กร

4.๒ **เป็นระบบ** : ทำพร้อมกันทั้งองค์กร อย่างเป็นระบบต่อเนื่อง ผสมผสานกับการทำงานปกติขององค์กร

4.๓ **หลักความจริง** : เริ่มจากสภาพความเป็นจริงขององค์กร มีความตั้งใจจริงและลงมือปฏิบัติจริง

4.๔ **สู่ความดีงาม** : เป้าหมาย คือ การเสริมสร้างจิตสำนึกของคนในองค์กรไปสู่การประพฤติ
ที่สะท้อนถึงการมีคุณธรรม

4.๕ **การมีส่วนร่วม** : ควรพัฒนาองค์กรคุณธรรมในทุกขั้นตอน ต้องทำให้คนในองค์กรมีส่วนร่วมจากคนทุกระดับ

Flow chart

นิยามศัพท์องค์กรคุณธรรม

และ หลักการส่งเสริมองค์กรคุณธรรม